Ungdoms-VM i håndbold 2013 (mænd)

Ungdomsverdensmesterskabet i håndbold for mænd 2013 var det 5. ungdoms-VM i håndbold for mænd, og slutrunden med deltagelse af 24 hold blev afviklet i to arenaer i Budapest-forstæderne Budaörs og Érd i Ungarn i perioden 9. – 23. august 2013. Spillere født i 1994 eller senere kunne deltage i mesterskabet.

Turneringen blev vundet af Danmark, som i finalen besejrede Kroatien med 32-26. Bronzemedaljerne blev vundet af Tyskland, som vandt 29-23 over Spanien. Det var tredje gang i turneringens historie, at Danmark sikrede sig titlen – de to første gange var i 2007 og 2011. Til gengæld havde Tyskland ikke tidligere vundet medaljer ved ungdoms-VM for mænd.

Slutrunde

Værtsland og arenaer 

Ungarn var ungdoms-VM-værtsland for første gang, og det var også første gang at mesterskabet blev afviklet i Europa. Kampene blev afviklet i to arenaer i Budapest-forstæderne Budaörs og Érd.

Hold

Kvalifikation 

I Afrika gjaldt ungdomsafrikamesterskabet 2012 som kvalifikation. Mesterskabet blev afholdt i Abidjan, Elfenbenskysten i perioden 21. – 26. august 2012, og de fire VM-pladser gik til de fire bedst placerede hold ved mesterskabet: Egypten, Tunesien, Angola og Gabon.

Asien fandt sine tre deltagere ved ungdomsasienmesterskabet 2012, som blev afholdt i Manama, Bahrain i perioden 6. – 15. september 2012. De tre bedste hold ved mesterskabet, Qatar, Japan og Sydkorea, kvalificerede sig til VM-slutrunden.

Fra Europa kvalificerede de elleve bedste hold fra U.18-EM 2012 sig til slutrunden. Derudover var værtslandet, Ungarn, også kvalificeret til slutrunden.

I Panamerika talte ungdomspanamerikamesterskabet 2013, som blev afholdt i San Cristobal, Venezuela den 14. – 18. maj 2013, som kvalifikationsstævne. Herfra kvalificerede Argentina, Brasilien, Venezuela og Chile sig til slutrunden.

Oceanien blevet tildelt én plads ved VM-slutrunden men tilmeldte ikke noget hold. Oceaniens VM-plads blev overtaget af Frankrig, som var førstereserve fra Europa.

Lodtrækning 

Lodtrækningen til gruppeinddelingen i den indledende runde blev foretaget den 23. maj 2013 på rådhuset i Budaörs.

Indledende runde 

De 20 hold var inddelt i fire grupper med seks hold i hver. I hver gruppe spillede de seks hold en enkeltturnering alle-mod-alle, og de fire bedste hold fra hver gruppe gik videre til ottendedelsfinalerne. Holdene, der sluttede som nr. 5 eller 6 i hver gruppe, spillede videre i President's Cup om 17.- til 24.-pladsen.

Kampene i gruppe A og B blev hovedsageligt spillet i Budaörs, mens kampene i gruppe C og D primært blev spillet i Érd.

Gruppe A

Gruppe B

Gruppe C

Gruppe D

Finalekampe 

Seksten hold var gået videre til ottendedelsfinalerne fra den indledende runde, og herfra blev turneringen afviklet som en ren cupturnering. Taberne i ottendedelsfinalerne spillede videre om 9.- til 16.-pladsen, taberne i kvartfinalerne spillede videre om 5.- til 8.-pladsen, mens taberne i semifinalerne spillede om bronzemedaljerne i bronzekampen.

Ottendedelsfinaler

Kvartfinaler

Semifinaler, bronzekamp og finale

Placeringskampe

5.- til 8.-pladsen 

Placeringskampene om 5.- til 8.-pladsen havde deltagelse af de fire hold, der blev slået ud i kvartfinalerne, Sverige, Norge, Slovenien og Serbien. Holdene mødtes først i to semifinaler, hvorfra vinderne gik videre til kampen om 5.-pladsen, mens taberne måtte tage til takke med at spille om 7.-pladsen.

9.- til 16.-pladsen 

Placeringskampene om 9.- til 16.-pladsen havde deltagelse af de otte hold, der blev slået ud i ottendedelsfinalerne. Holdene mødtes først i fire playoff-opgør, hvorfra vinderne gik videre til kampene om 9.- til 12.-pladsen, mens taberne spillede videre om 13.- til 16.-pladsen.

Placeringskampene om 9.- til 12.-pladsen havde deltagelse af de fire hold, der vandt playoff-kampene mellem de tabende ottendedelsfinalister. Holdene mødtes først i to semifinaler, hvorfra vinderne gik videre til kampen om 9.-pladsen, mens taberne måtte tage til takke med at spille om 11.-pladsen.

Placeringskampene om 13.- til 16.-pladsen havde deltagelse af de fire hold, der tabte playoff-kampene mellem de tabende ottendedelsfinalister. Holdene mødtes først i to semifinaler, hvorfra vinderne gik videre til kampen om 13.-pladsen, mens taberne måtte tage til takke med at spille om 15.-pladsen.

President's Cup

17.- til 20.-pladsen 

Placeringskampene om 17.- til 20.-pladsen havde deltagelse af de fire hold, der endte på femtepladserne i grupperne i den indledende runde, Japan, Tunesien, Argentina og Venezuela. Holdene mødtes først i to semifinaler, hvorfra vinderne gik videre til kampen om 17.-pladsen, mens taberne måtte tage til takke med at spille om 19.-pladsen.

21.- til 24.-pladsen 

Placeringskampene om 21.- til 24.-pladsen havde deltagelse af de fire hold, der endte på sjettepladserne i grupperne i den indledende runde, Chile, Sydkorea, Angola og Gabon. Holdene mødtes først i to semifinaler, hvorfra vinderne gik videre til kampen om 21.-pladsen, mens taberne måtte tage til takke med at spille om 23.-pladsen.

Medaljevindere

Rangering

Statistik og awards

All star-hold

Andre udmærkelser

Topscorere

Kilder / eksterne henvisninger 
 IHF – V Men's Youth World Championship-Hungary 2013

Noter 

Håndbold i 2013
VM i håndbold